pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว. เฮ้ง เตรียมตำแหน่งงานในประเทศ-ต่างประเทศ มากกว่า 2.7 แสนอัตรา รองรับคนหางานผ่านออนไลน์ พร้อมแจง 5 อันดับ อุตสาหกรรม S –Curves ที่มีความต้องการจ้างงานมากที่สุด
วันเสาร์ที่ 21 พฤษภาคม 2565
รมว. เฮ้ง เตรียมตําแหน่งงานในประเทศ-ต่างประเทศ มากกว่า 2.7 แสนอัตรา รองรับคนหางานผ่านออนไลน์ พร้อมแจง 5 อันดับ อุตสาหกรรม S –Curves ที่มีความต้องการจ้างงานมากที่สุด
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พลเอกประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีความห่วงใยนักศึกษาจบใหม่ และคนหางานเป็นอย่างมาก
ได้กําชับกระทรวงแรงงาน เร่งหาตําแหน่งงานให้เพียงพอกับผู้ว่างงาน และนักศึกษาจบใหม่ที่กําลังเข้าสู่ตลาดแรงงาน ซึ่งในเรื่องนี้ตนในฐานะรัฐมนตรีว่าการกระทรวงแรงงาน ไม่เคยนิ่งนอนใจเตรียมตําแหน่งงานในประเทศ 158,503 อัตรา และต่างประเทศ 114,474 อัตรา รวมทั้งสิ้น 272,977 อัตรา ไว้รองรับเบื้องต้นแล้ว โดยต้องการจ้างงานแบบไม่ระบุวุฒิการศึกษา 197,326 อัตรา ระดับปวช.และปวส. 36,771 อัตรา ปริญญาตรี 35,593 อัตรา ปริญญาโทและปริญญาเอก รวม 3,287 อัตรา ซึ่ง 5 จังหวัดที่ต้องการแรงงานมากที่สุด ได้แก่ กรุงเทพมหานคร ปทุมธานี นนทบุรี สมุทรปราการ และระยอง ตามลําดับ
นอกจากนี้ กระทรวงแรงงานยังเตรียมตําแหน่งงาน ในอุตสาหกรรม S-Curve มากกว่า 4 หมื่นอัตรา ตามข้อสั่งการนายกรัฐมนตรี ที่เน้นสร้างความเข้มแข็งของอุตสาหกรรมเดิม (S-Curve) พร้อมกับสร้างอุตสาหกรรมใหม่แห่งอนาคต (New S-Curve) สอดรับกับบริบททางเศรษฐกิจและสังคมที่เปลี่ยนแปลงไป เพื่อทําให้ประเทศไทยสามารถสร้างฐานรายได้และการจ้างงานใหม่ โดยข้อมูล ณ เดือน พ.ค. 2565 พบว่าอุตสาหกรรม S-Curve 5 อันดับแรกที่มีความต้องการมากที่สุดได้แก่ 1.อุตสาหกรรมการแปรรูปอาหาร 2.อุตสาหกรรมยานยนต์ 3.อุตสาหกรรมโลจิสติกส์ 4. อุตสาหกรรมอิเล็กทรอนิกส์ และ 5.อุตสาหกรรมเชื้อเพลิงชีวภาพและเคมีชีวภาพ
ด้านนายไพโรจน์ โชติกเสถียร อธิบดีกรมการจัดหางานกล่าวว่า สําหรับผู้ที่ต้องการมีงานทํา และนายจ้าง/สถานประกอบการที่ต้องการรับสมัครงาน สามารถใช้บริการที่เว็บไซต์ “ไทยมีงานทํา.doe.go.th” หรือแอปพลิเคชัน “ไทยมีงานทํา” โดยคนหางานสามารถค้นหาข้อมูลตําแหน่งงานที่เหมาะสมกับตัวเองมากที่สุด โดย Matching ตําแหน่งงานตามพื้นที่ และ ภูมิลําเนา รวมถึงจับคู่ตําแหน่งงานจากความรู้ ความสามารถ และทักษะที่มีอยู่ และสําหรับนายจ้าง สถานประกอบการ ที่ต้องการช่องทางรับสมัครงาน สามารถลงทะเบียนนายจ้าง เพื่อประกาศตําแหน่งงาน และคัดลอกรายชื่อผู้หางาน โดยไม่มีค่าใช้จ่าย หากต้องการสอบถามข้อมูลเพิ่มเติมติดต่อที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-สธ. ร่วมภาคีเครือข่าย พัฒนาระบบการให้คำปรึกษาและกลไกพัฒนาศักยภาพผู้ปฏิบัติงานด้านคุ้มครองเด็ก
วันพุธที่ 27 เมษายน 2565
สธ. ร่วมภาคีเครือข่าย พัฒนาระบบการให้คําปรึกษาและกลไกพัฒนาศักยภาพผู้ปฏิบัติงานด้านคุ้มครองเด็ก
กระทรวงสาธารณสุข ร่วมกับภาคีเครือข่าย พัฒนาระบบการให้คําปรึกษา พร้อมเพิ่มช่องทางการเรียนรู้ฝึกทักษะ ผ่านเว็บไซต์ https://oscc.consulting และแพลตฟอร์มออนไลน์ต่าง ๆ และมีผู้เชี่ยวชาญดูแลความเครียดจากงานและเรื่องส่วนตัว
กระทรวงสาธารณสุข ร่วมกับภาคีเครือข่าย พัฒนาระบบการให้คําปรึกษา พร้อมเพิ่มช่องทางการเรียนรู้ฝึกทักษะ ผ่านเว็บไซต์https://oscc.consultingและแพลตฟอร์มออนไลน์ต่าง ๆ และมีผู้เชี่ยวชาญดูแลความเครียดจากงานและเรื่องส่วนตัว ช่วยเพิ่มศักยภาพผู้ปฏิบัติงานด้านคุ้มครองเด็ก เพิ่มประสิทธิภาพงานคุ้มครองเด็กในสถานพยาบาล
วันนี้ (27เมษายน2565)ที่ โรงแรมมิราเคิล แกรนด์ คอนเวนชั่น กทม. นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย รศ.พญ.วนิดา เปาอินทร์ คณะแพทยศาสตร์ มหาวิทยาลัยธรรมศาสตร์นางจตุพร โรจนพานิช อธิบดีกรมกิจการเด็กและเยาวชน นางสาวราภรณ์ พงศ์พนิตานนท์ ผู้เชี่ยวชาญเฉพาะด้านครอบครัว กรมกิจการสตรีและสถาบันครอบครัว และนายแพทย์พงศ์เทพ วงศ์วัชรไพบูลย์ ผู้อํานวยการสํานักสนับสนุนการพัฒนาระบบสุขภาพ สํานักงานกองทุนสนับสนุนการสร้างเสริมสุขภาพ (สสส.) ร่วมแถลงข่าวเปิดโครงการพัฒนาระบบการให้คําปรึกษาและกลไกพัฒนาศักยภาพผู้ปฏิบัติงานด้านการคุ้มครองเด็กของกระทรวงสาธารณสุขและเครือข่าย
นายแพทย์เกียรติภูมิ กล่าวว่า กระทรวงสาธารณสุขตระหนักถึงความสําคัญของปัญหาความรุนแรงในเด็กและสตรี และได้ร่วมกับภาคีเครือข่ายแก้ไขปัญหามาอย่างต่อเนื่อง โดยจัดตั้งศูนย์บริการช่วยเหลือเด็กและสตรีในภาวะวิกฤตจากความรุนแรงในโรงพยาบาลทุกแห่งทั่วประเทศ และโรงพยาบาลส่งเสริมสุขภาพตําบล ใช้ชื่อว่า “ศูนย์พึ่งได้” (One Stop crisis centerหรือOSCC)ปัจจุบันมี10,611แห่ง ให้บริการช่วยเหลือเด็กและสตรีรวม247,480ราย โดยทีมสหวิชาชีพแบบครบวงจร ทั้งด้านสุขภาพกาย จิตใจ สังคม กฎหมาย การฟื้นฟู ตลอดจนการคืนสู่สังคม ซึ่งกระบวนการดําเนินงานต้องทําด้วยความละเอียดอ่อน ใช้ความเชี่ยวชาญเฉพาะหลายด้าน รวมถึงต้องมีการประสานงานกับหน่วยงานเครือข่ายภายนอกกระทรวง เช่น กระทรวงพัฒนาความมั่นคงของมนุษย์กระทรวงยุติธรรม สํานักงานตํารวจแห่งชาติ และองค์กรทางสังคม
นายแพทย์เกียรติภูมิ กล่าวต่อว่า กระทรวงสาธารณสุข จึงได้ร่วมกับสํานักงานกองทุนสนับสนุนการสร้างเสริมสุขภาพ (สสส.) และมูลนิธิพัฒนาการคุ้มครองเด็ก (FACE Foundation – Fight Against Child Exploitation)จัดโครงการฯ เพื่อพัฒนารูปแบบและเพิ่มช่องการการเรียนรู้ ฝึกทักษะ และรับการปรึกษาผ่านเว็บไซต์https://oscc.consultingให้แก่บุคลากรผู้รับผิดชอบงานศูนย์พึ่งได้ในสังกัดกระทรวงสาธารณสุข และหน่วยงานภาคีเครือข่ายภาครัฐ ภาคสังคม รวมถึงช่องทางระบบออนไลน์ต่างๆ ที่เข้าถึงง่าย รวดเร็ว และสอดคล้องกับสถานการณ์ปัจจุบัน อาทิ เฟซบุ๊ค เว็บไซต์ ประชุมออนไลน์e-learningเป็นต้น เพื่อพัฒนาองค์ความรู้ ทักษะในการทํางานเชิงลึก การปรับทัศนคติ โดยสามารถเรียนรู้เพิ่มเติมในระหว่างการปฏิบัติงานได้ตลอดเวลา รวมถึงยังได้รับการดูแลจากผู้เชี่ยวชาญในการจัดการปัญหาความเครียด ความกังวล และปัญหาสุขภาพจิตอื่น ๆ ที่เกี่ยวข้องกับเรื่องงานและเรื่องส่วนตัว เพื่อให้สามารถปฏิบัติงานด้านคุ้มครองเด็กได้อย่างมีประสิทธิภาพยิ่งขึ้น
**************************************27เมษายน2565
รัฐบาลไทย-ข่าวทำเนียบรัฐบาล-ชาวนากุ้งเฮ! ครม.อนุมัติ 500 ลบ. เสริมสภาพคล่องเกษตรกรเลี้ยงกุ้งทะเล ปล่อยกู้ดอกเบี้ย 0% รายละไม่เกิน 5 แสนบาท
วันอังคารที่ 16 สิงหาคม 2565
ชาวนากุ้งเฮ! ครม.อนุมัติ 500 ลบ. เสริมสภาพคล่องเกษตรกรเลี้ยงกุ้งทะเล ปล่อยกู้ดอกเบี้ย 0% รายละไม่เกิน 5 แสนบาท
ชาวนากุ้งเฮ! ครม.อนุมัติ 500 ลบ. เสริมสภาพคล่องเกษตรกรเลี้ยงกุ้งทะเล ปล่อยกู้ดอกเบี้ย 0% รายละไม่เกิน 5 แสนบาท
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 16 สิงหาคม 2565 ว่า ครม.อนุมัติโครงการเสริมสภาพคล่องเกษตรกรผู้เลี้ยงกุ้งทะเล ปี 2565 ระยะที่ 1 โดยจัดสรรเงินจากกองทุนสงเคราะห์เกษตรกรให้กรมประมงยืมสําหรับใช้ดําเนินการโครงการ วงเงิน 500 ล้านบาท มีกําหนดเวลาในการชําระคืนภายใน 3 ปี ระยะเวลาดําเนินโครงการตั้งแต่ พ.ศ.2565 – 2567 ตามที่กระทรวงเกษตรและสหกรณ์เสนอ เพื่อให้เกษตรกรที่ประสบความสําเร็จในการเลี้ยงกุ้งทะเลแต่ขาดสภาพคล่อง ได้มีแหล่งเงินทุนหมุนเวียนในการประกอบอาชีพ
โครงการเสริมสภาพคล่องเกษตรกรผู้เลี้ยงกุ้งทะเล ปี 2565 ระยะที่ 1 นี้ มีวัตถุประสงค์เพื่อเสริมสภาพคล่องในด้านปัจจัยการผลิตให้แก่เกษตรกรผู้เลี้ยงกุ้งทะเลและสร้างความมั่นคงทางอาชีพ โดยกรมประมงจะปล่อยกู้ให้แก่เกษตรกรผู้เลี้ยงกุ้งทะเล จํานวน 1,000 ราย ในพื้นที่เพาะเลี้ยงกุ้งทะเลรวม 33 จังหวัด แบบไม่คิดดอกเบี้ย รายละไม่เกิน 500,000 บาท เพื่อจัดหาปัจจัยการผลิตในการเลี้ยงกุ้งทะเล แบ่งเป็นค่าลูกพันธุ์กุ้ง 85,000 บาท และค่าอาหารกุ้ง 415,000 บาท ตลอดโครงการเกษตรกรจะได้รับสิทธิกู้รวมทั้งสิ้น 3 รอบการผลิต (รอบการผลิตเพาะเลี้ยงกุ้งประมาณ 3 เดือน) ภายในระยะเวลา 2 ปี แต่เกษตรกรจะต้องชําระหนี้ทั้งหมดก่อน จึงได้รับสิทธิในการขอกู้ในรอบการผลิตถัดไป ทั้งนี้ สํานักงานประมงจังหวัดจะเปิดรับสมัครเกษตรกรผู้เลี้ยงกุ้งทะเล ผู้ประกอบการโรงเพาะฟักลูกกุ้งทะเล เพื่อคัดเลือกเข้าร่วมโครงการต่อไป
นางสาวรัชดากล่าวต่อว่า คุณสมบัติและเงื่อนไขของเกษตรกรผู้เลี้ยงกุ้งทะเลและผู้ประกอบการโรงเพาะฟักลูกกุ้งทะเลที่เข้าร่วมโครงการ อาทิ 1.เกษตรกรผู้เลี้ยงกุ้งทะเล ต้องมีขนาดพื้นที่บ่อเลี้ยงกุ้งรวมทั้งหมด 4 - 10 ไร่ และต้องเสนอรูปแบบการเลี้ยงกุ้งทะเลที่ประสบความสําเร็จภายหลังจากได้รับการอนุมัติ 2.ผู้ประกอบการโรงเพาะฟักลูกกุ้งทะเล ต้องอยู่ในบัญชีรายชื่อผู้ประกอบการโรงเพาะฟักลูกกุ้งทะเลที่ผ่านการตรวจโรคลูกกุ้งทะเลจากกรมประมง (White List Hatchery) ของกรมประมง 3.จดแจ้งประกอบกิจการการเพาะเลี้ยงสัตว์น้ําควบคุม ประเภทกิจการการเพาะเลี้ยงกุ้งทะเล (จสค.) เป็นต้น
นางสาวรัชดา ยังกล่าวถึง การอนุญาตให้นําเข้ากุ้งทะเลเพื่อการแปรรูป ซึ่งนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้รายงานในที่ประชุมว่า เป็นความเห็นชอบจากคณะกรรมการบริหารจัดการห่วงโซ่การผลิตกุ้งทะเลและผลิตภัณฑ์ (Shrimp Board) ซึ่งไม่กระทบต่อราคากุ้งในประเทศอย่างแน่นอน เพราะเป็นการอนุญาตให้เฉพาะช่วงเวลาที่ผลผลิตภายในประเทศมีปริมาณน้อยไม่เพียงพอต่อการแปรูปเท่านั้น โดยห้องเย็นและโรงงานแปรรูปจะต้องรับซื้อผลผลิตกุ้งทะเลจากเกษตรกรโดยประกันราคาซื้อ – ขายขั้นต่ํา เพื่อรักษาเสถียรภาพราคาไว้ ขณะนี้ ราคากุ้งทะเลขยับเพิ่มสูงขึ้นเรื่อยมา ส่วนเรื่องมาตรฐานความปลอดภัย ทางกรมประมงได้ดําเนินการอย่างรัดกุม มีการประเมินระบบการควบคุมโรคของทั้ง 2 ประเทศ ครอบคลุมทั้งห่วงโซ่การผลิตกุ้งทะเลแช่แข็งสําหรับการส่งออกมายังประเทศไทย เพื่อให้มั่นใจได้ว่าจะไม่มีโอกาสเกิดการแพร่กระจายเชื้อก่อโรคข้ามพรมแดนอย่างเด็ดขาด
รัฐบาลไทย-ข่าวทำเนียบรัฐบาล-นายกฯ เตรียมเป็นประธานเปิดรับนักท่องเที่ยว Samui Plus Model เย็นนี้ ต่อยอดพื้นที่นำร่องจาก Phuket Sandbox
วันพฤหัสบดีที่ 15 กรกฎาคม 2564
นายกฯ เตรียมเป็นประธานเปิดรับนักท่องเที่ยว Samui Plus Model เย็นนี้ ต่อยอดพื้นที่นําร่องจาก Phuket Sandbox
นายกรัฐมนตรี เตรียมเป็นประธานเปิดรับนักท่องเที่ยว Samui Plus Model เย็นนี้ ต่อยอดพื้นที่นําร่องจาก Phuket Sandbox
วันนี้15กรกฏาคม2564 นายอนุชาบูรพชัยศรีโฆษกประจําสํานักนายกรัฐมนตรีเผยช่วงเย็นวันนี้พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมจะเป็นประธานในพิธีเปิดรับนักท่องเที่ยวภายใต้รูปแบบSamui Plus Model (ผ่านระบบVideo Conference)ณอําเภอเกาะสมุยจังหวัดสุราษฎร์ธานี โดยเป็นกิจกรรมการเปิดพื้นที่นําร่องเกาะสมุยเกาะพะงันเกาะเต่าภายใต้ Samui Plus Model ซึ่งเป็นการขยายพื้นที่นําร่องรับนักท่องเที่ยวจากต่างประเทศที่ได้รับวัคซีนแล้วเข้ามาท่องเที่ยวในประเทศไทยต่อยอดจากภูเก็ตแซนด์บ็อกซ์ซึ่งได้เปิดโครงการไปเมื่อวันที่1กรกฎาคม2564ที่ผ่านมาและจะขยายในพื้นที่อื่นที่มีศักยภาพด้วย สําหรับการเปิดSamui Plus Modelวันนี้ช่วงเช้ามีพิธีต้อนรับExperimental FAM Tripเที่ยวบินปฐมกฤษ์PG 5125 BKK-USMซึ่งเป็นตัวแทนเอเย่นต์และสื่อมวลชนต่างประเทศ (ลอนดอนปารีสแฟรงค์เฟิร์ตและฮ่องกง)ที่การท่องเที่ยวแห่งประเทศไทยเชิญมาในรูปแบบแฟมทริปด้วยและในช่วงเย็นเวลาประมาณ19.00น.ณSEEN BEACH CLUB SAMUIอําเภอเกาะสมุยจังหวัดสุราษฎร์ธานีนายกรัฐมนตรีจะทําพิธีเปิดSamui Plus Modelผ่านระบบออนไลน์พร้อมร่วมชมการแสดง3D Mapping PerformanceชุดSamui+ Top of Mindซึ่งการเปิดกิจกรรมครั้งนี้จะช่วยฟื้นฟูเศรษฐกิจการท่องเที่ยวของหมู่เกาะทะเลใต้ทั้งเกาะสมุยเกาะพงันและเกาะเต่ารวมถึงพื้นที่อื่นๆโดยคํานึงถึงความปลอดภัยด้านสาธารณสุขของนักท่องเที่ยวและประชาชนในพื้นที่เป็นสําคัญ
โฆษกประจําสํานักนายกรัฐมนตรียังยืนยันว่าSamui Plus ModelและPhuket Sandboxเป็นการเดินหน้าอย่างเป็นขั้นตอนตามที่ท่านนายกรัฐมนตรีได้ประกาศแนวทางเปิดประเทศไทยภายใน120วันเพื่อฟื้นฟูกิจกรรมทางเศรษฐกิจภายใต้การควบคุมสถานการณ์การแพร่ระบาดโควิด-19อย่างเข็มงวดอีกด้วยซึ่งตัวเลขนักท่องเที่ยวที่เดินทางเข้ามาภูเก็ตภายใต้โครงการPhuket Sandboxตั้งแต่วันที่1-14ก.ค.นี้รวมแล้ว5,473คน
_________
รัฐบาลไทย-ข่าวทำเนียบรัฐบาล-มูลนิธิชยันโต โพธิธรรมรังสี เข้าใช้ประโยชน์ที่ราชพัสดุ อำเภอสวนผึ้ง จังหวัดราชบุรี โดยมิชอบ
วันพุธที่ 23 มีนาคม 2565
มูลนิธิชยันโต โพธิธรรมรังสี เข้าใช้ประโยชน์ที่ราชพัสดุ อําเภอสวนผึ้ง จังหวัดราชบุรี โดยมิชอบ
กรมธนารักษ์ลงพื้นที่ จ.ราชบุรี ตรวจสอบที่ราชพัสดุบริเวณที่เลขาธิการสมาคมองค์การพิทักษ์รัฐธรรมนูญไทยขอให้ตรวจสอบกรณีมูลนิธิชยันโต โพธิธรรมรังสี เข้าใช้ประโยชน์ เพื่อก่อสร้างมูลนิธิชยันโต โพธิธรรมรังสี โดยมิชอบ
วันนี้ (23 มีนาคม 2565) นายประภาศ คงเอียด อธิบดีกรมธนารักษ์ เปิดเผยว่า ตามที่ได้ลงพื้นที่จังหวัดราชบุรี พร้อมด้วย พลตรี มนิต ศิริรัตนากูล ผู้บัญชากองพลพัฒนาที่ 1 นายเตชสิทธิ์ สมประดี ปลัดอาวุโสอําเภอสวนผึ้ง เจ้าหน้าที่สํานักงานพระพุทธศาสนาจังหวัดราชบุรี พร้อมหน่วยงานที่เกี่ยวข้องได้ลงพื้นที่เพื่อตรวจสอบที่ราชพัสดุบริเวณที่นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทยขอให้ตรวจสอบกรณีมูลนิธิชยันโต โพธิธรรมรังสี เข้าใช้ประโยชน์ เพื่อก่อสร้างมูลนิธิชยันโต โพธิธรรมรังสี โดยมิชอบ
ทั้งนี้ อธิบดีกรมธนารักษ์ ได้สั่งการให้สํานักงานธนารักษ์พื้นที่ราชบุรีลงพื้นที่ตรวจสอบข้อเท็จจริงแล้ว และได้รายงานผลว่าจากการตรวจสอบที่บริเวณดังกล่าวเป็นที่ราชพัสดุแปลงหมายเลขทะเบียนที่ รบ.553 (บางส่วน) ตําบลสวนผึ้ง อําเภอสวนผึ้ง จังหวัดราชบุรี อยู่ในความครอบครองใช้ประโยชน์ของกองทัพบก เนื้อที่ประมาณ 38 ไร่และในบริเวณดังกล่าวมีอาคารประกอบต่างๆ หลายรายการ ซึ่งปลูกสร้างโดยไม่ได้รับอนุญาต เดิมสํานักงานพระพุทธศาสนาแห่งชาติได้แจ้งความประสงค์ขอใช้เพื่อก่อสร้างวัดแต่ต่อมาได้จัดตั้งเป็นมูลนิธิ จึงไม่สามารถใช้ที่ราชพัสดุได้ เนื่องจากการขอใช้ที่ราชพัสดุจะต้องใช้เพื่อประโยชน์ในทางราชการเท่านั้น สําหรับกรณีนี้การดําเนินการจะต้องหารือร่วมกันระหว่าง กรมธนารักษ์ กองทัพบก และหน่วยงานที่เกี่ยวข้อง เพื่อหาแนวทางแก้ไขปัญหา พร้อมทั้งตรวจสอบข้อเท็จจริงเพิ่มเติม เพื่อประกอบการพิจารณาว่า สามารถจัดให้เช่าได้หรือไม่ หากสามารถจัดให้เช่าได้จะต้องได้รับความยินยอมจากกองทัพบกผู้ครอบครองใช้ประโยชน์ แต่อย่างไรก็ตามจะเร่งดําเนินการให้ได้ข้อยุติโดยเร็ว
สําหรับการเข้าใช้ประโยชน์ของธรรมสถานฯ ต้องดําเนินการให้ถูกต้องภายใต้ระเบียบ หลักเกณฑ์ และกฎหมายว่าด้วยที่ราชพัสดุ โดยวิธีการจัดให้เช่า (กรณีที่ทางราชการเห็นควรให้คงสภาพพื้นที่ไว้เพื่อประโยชน์ของประชาชน) ซึ่งข้อเท็จจริงขณะนี้ปรากฏว่า ยังไม่ได้มีการยื่นขอเช่าที่ราชพัสดุต่อสํานักงานธนารักษ์พื้นที่ราชบุรีแต่อย่างใด ในเบื้องต้น กรมธนารักษ์จึงได้แจ้งให้มูลนิธิฯ ดําเนินการยื่นเรื่องขอเช่าที่ราชพัสดุให้ถูกต้องตามกฎหมาย ที่ราชพัสดุ รวมทั้งได้สั่งการให้สํานักงานธนารักษ์พื้นที่ราชบุรีตรวจสอบข้อเท็จจริงเพิ่มเติมร่วมกับกองทัพบก เพื่อประกอบการพิจารณาว่า มีการครอบครองใช้ประโยชน์ในที่ราชพัสดุมาตั้งแต่เมื่อใด มีเอกสารสิทธิหรือเอกสารแสดงการครอบครองที่ดินของทางราชการ หรือไม่ อย่างไร ซึ่งแนวทางการแก้ไขปัญหาดังกล่าว กองทัพบก โดยกองพลพัฒนาที่ 1 เห็นพ้องด้วย และได้กําชับให้สํานักงานธนารักษ์พื้นที่ราชบุรีรายงานความคืบหน้าให้กรมธนารักษ์ทราบ ทั้งนี้ ในส่วนคดีอาญา หรือคดีอื่นใด ต้องหารือร่วมกับกองทัพบก เพื่อพิจารณาหาแนวทางที่เหมาะสมในการดําเนินการต่อไป
รัฐบาลไทย-ข่าวทำเนียบรัฐบาล-กรมทางหลวงขยายเวลาส่งผลงานประกวดภาพถ่าย ภายใต้หัวข้อ “มองทางผ่านเลนส์ 361 องศา”
วันพุธที่ 15 มิถุนายน 2565
กรมทางหลวงขยายเวลาส่งผลงานประกวดภาพถ่าย ภายใต้หัวข้อ “มองทางผ่านเลนส์ 361 องศา”
ชิงรางวัลกว่า 230,000 บาทพร้อมเกียรติบัตร จนถึง 31 สิงหาคม 2565
นายสราวุธ ทรงศิวิไล อธิบดีกรมทางหลวง กระทรวงคมนาคมเปิดเผยว่า กรมทางหลวง (ทล.) ได้ขยายระยะเวลาการจัดโครงการประกวดภาพถ่ายในหัวข้อ “มองทางผ่านเลนส์ 361 องศา” จนถึง 31 สิงหาคม 2565 เนื่องจากสถานการณ์การแพร่ระบาดของโรคติดเชื้อไวรัส COVID-19 ทําให้ประชาชนที่สนใจขาดโอกาสในการส่งเข้าประกวด ทล. ได้จัดโครงการประกวดภาพถ่าย หัวข้อ “มองทางผ่านเลนส์ 361 องศา” มีวัตถุประสงค์เพื่อให้ประชาชนได้ตระหนักถึงความสําคัญในการพัฒนาโครงข่ายทางหลวง เปิดโอกาสให้ประชาชนได้มีส่วนร่วมในการสะท้อนมุมมองที่มีต่อ ทล. ผ่านภาพถ่าย และเพื่อเป็นการสร้างภาพลักษณ์ที่ดีแก่ ทล. ปัจจุบันได้มีประชาชนให้ความสนใจเป็นจํานวนมาก แต่เนื่องจากมีข้อจํากัดเรื่องระยะเวลาในสถานการณ์การแพร่ระบาดของโรคติดเชื้อไวรัส COVID-19 ภายในประเทศในช่วงที่ผ่านมา ทําให้ผู้สนใจขาดโอกาสในการส่งผลงานเข้าประกวด เพื่อให้ประชาชนที่สนใจมีระยะเวลาในการบันทึกภาพเพิ่มขึ้นและมีส่วนร่วมในการส่งผลงาน ทล. จึงขยายเวลาในการส่งผลงานภาพถ่ายออกไปจากเดิมสิ้นสุดวันที่ 15 มิถุนายน 2565 จะขยายระยะเวลาถึงวันที่ 31 สิงหาคม 2565 สําหรับรางวัลในโครงการประกวดภาพถ่ายในหัวข้อ “มองทางผ่านเลนส์ 361 องศา” นั้น ทล. ได้แบ่งรางวัลเป็น 2 ประเภทพร้อมเกียรติบัตร ได้แก่ ประเภทภาพถ่ายจากกล้องดิจิตอล และประเภทภาพถ่ายจากอากาศยานไร้คนขับ (โดรน) โดยทั้ง 2 ประเภท รางวัลชนะเลิศ เงินรางวัล 50,000 บาท รางวัลรองชนะเลิศอันดับที่ 1 เงินรางวัล 30,000 บาท รางวัลรองชนะเลิศอันดับที่ 2 เงินรางวัล 10,000 บาท และรางวัลชมเชย 5 รางวัล เงินรางวัล 5,000 บาท รวมเงินรางวัลทั้งสิ้น 230,000 บาท
ทั้งนี้ ผู้สนใจเข้าร่วมโครงการประกวดภาพถ่าย สามารถศึกษารายละเอียดและดาวน์โหลดใบสมัครได้ที่ www.doh.go.th ประกาศผลการตัดสินภายในเดือนกันยายน 2565 ส่งผลงานด้วยตัวเองที่ฝ่ายประชาสัมพันธ์ ทล. หรือส่งทางไปรษณีย์ที่ ฝ่ายประชาสัมพันธ์ สํานักเลขานุการกรม กรมทางหลวง เลขที่ 2/486 ถนนศรีอยุธยา เขตราชเทวี กรุงเทพมหานคร 10400 โดยถือวันประทับตราไปรษณีย์เป็นสําคัญ สอบถามรายละเอียดเพิ่มเติม โทร 0 2354 6538
รัฐบาลไทย-ข่าวทำเนียบรัฐบาล-“กอช. ชวนผู้ประกอบอาชีพอิสระออมเงินกับ กอช. พร้อมรับเงินเพิ่มจากรัฐตามช่วงอายุ สูงสุด 1,200 บาทต่อปี”
วันจันทร์ที่ 2 พฤษภาคม 2565
“กอช. ชวนผู้ประกอบอาชีพอิสระออมเงินกับ กอช. พร้อมรับเงินเพิ่มจากรัฐตามช่วงอายุ สูงสุด 1,200 บาทต่อปี”
กอช. เชิญชวนผู้ประกอบอาชีพอิสระ สมัครออมเงินกับ กอช. สร้างความมั่นคงทางการเงินในอนาคต โดยเริ่มต้นออมขั้นต่ํา 50 บาท สูงสุด 13,200 บาทต่อปี พร้อมรับเงินสมทบเพิ่มในเดือนถัดไปตามช่วงอายุ สูงสุด 100% หรือไม่เกิน 1,200 บาทต่อปี
กองทุนการออมแห่งชาติ หรือ กอช. เชิญชวนผู้ประกอบอาชีพอิสระ สมัครออมเงินกับ กอช. สร้างความมั่นคงทางการเงินในอนาคต โดยเริ่มต้นออมขั้นต่ํา 50 บาท สูงสุด 13,200 บาทต่อปี พร้อมรับเงินสมทบเพิ่มในเดือนถัดไปตามช่วงอายุ สูงสุด 100% หรือไม่เกิน 1,200 บาทต่อปี ผู้ที่สนใจตรวจสอบสิทธิ์ก่อนการสมัครได้ที่แอปพลิเคชัน “กอช.”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. เชิญชวนอาชีพอิสระ สมัครออมเงินกับ กอช. สร้างความมั่นคงทางการเงินในอนาคต โดยผู้ที่สนใจสามารถสมัครสมาชิก กอช. ต้องมีอายุ 15 – 60 ปี อาทิ นักเรียน นิสิต นักศึกษา พ่อค้าแม่ค้า ชาวไร่ชาวนา ผู้ที่ขับรถรับจ้างทั่วไป ผู้ประกอบอาชีพอิสระ โดยเริ่มต้นออมขั้นต่ําครั้งละ 50 บาท สูงสุด 13,200 บาทต่อปี พร้อมรับเงินสมทบเพิ่มในเดือนถัดไปตามช่วงอายุ ช่วงอายุ 15 - 30 ปี รัฐสมทบให้ 50% ของเงินออม ไม่เกิน 600 บาทต่อปี ช่วงอายุมากกว่า 30 – 50 ปี รัฐสมทบให้ 80% ของเงินออม ไม่เกิน 960 บาทต่อปี ช่วงอายุมากว่า 50 – 60 ปี รัฐสมทบให้ 100% ของเงินออม ไม่เกิน 1,200 บาทต่อปี นอกจากนี้ สมาชิกได้รับผลประโยชน์ของเงินออมสะสม เงินสมทบที่นําไปลงทุน รัฐบาลค้ําประกันผลตอบแทนการลงทุน และเงินออมสะสมของสมาชิกนําไปลดหย่อนภาษีเงินได้ประจําปี
สําหรับผู้ที่สนใจตรวจสอบสิทธิ์ได้ที่แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เซเว่น-อีเลฟเว่น เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ
ทั้งนี้ กอช. ได้จัดกิจกรรมส่งเสริมการออม เพื่อสร้างการตระหนักถึงการวางแผนการเงิน เพื่ออนาคต ผ่านกิจกรรมการประกวดแอนิเมชัน (Animation) หัวข้อ “ออมกับ กอช. มีแต่ได้” เงินรางวัลรวมกว่า 320,000 บาท โดยแบ่งการประกวดเป็น 3 ประเภท ประเภทมัธยมศึกษาตอนปลาย (ผู้ที่กําลังศึกษาอยู่ในระดับมัธยมศึกษาตอนปลาย หรือเทียบเท่า) ประเภทอุดมศึกษา (ผู้ที่กําลังศึกษาอยู่ในระดับอุดมศึกษา หรือเทียบเท่า) และประเภทบุคคลทั่วไป ไม่จํากัดอายุ สําหรับผู้ที่สนใจส่งผลงานเข้าประกวด ดูรายละเอียดเพิ่มเติมได้ที่เว็บไซต์ กอช. และเฟซบุ๊ก กอช. สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-“นายกฯ” เป็นห่วงเจ้าหน้าที่ตำรวจถูกยิงอาการสาหัส จากการปฏิบัติหน้าที่ควบคุมฝูงชน สั่งแพทย์ดูแลเต็มที่ ด้านโฆษกรัฐบาลประนามม็อบใช้ความรุนแรง
วันพฤหัสบดีที่ 7 ตุลาคม 2564
“นายกฯ” เป็นห่วงเจ้าหน้าที่ตํารวจถูกยิงอาการสาหัส จากการปฏิบัติหน้าที่ควบคุมฝูงชน สั่งแพทย์ดูแลเต็มที่ ด้านโฆษกรัฐบาลประนามม็อบใช้ความรุนแรง
“นายกฯ” เป็นห่วงเจ้าหน้าที่ตํารวจถูกยิงอาการสาหัส จากการปฏิบัติหน้าที่ควบคุมฝูงชน สั่งแพทย์ดูแลเต็มที่ ด้านโฆษกรัฐบาลประนามม็อบใช้ความรุนแรง
วันที่ 7 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้รับรายงาน ส.ต.ต.เดชวิทย์ เล็ทเทนสัน ผบ.หมู่ กองร้อยที่ 5 กก.อารักขา 1 บก.อคฟ. ถูกยิงด้วยอาวุธปืนไม่ทราบชนิดและขนาดกระสุนปืนเข้าที่บริเวณศีรษะ จนหมวกกันน็อกทะลุ ได้รับบาดเจ็บสาหัส ขณะปฏิบัติหน้าที่บริเวณอพาร์ตเมนท์ ภายใน ซอยดินแดง 1 ประมาณ 23.15 น. วานนี้ ล่าสุด ผู้ป่วยได้รับการผ่าตัดนําสิ่งแปลกปลอมออกบางส่วนแล้ว หลังการผ่าตัดผู้ป่วยยังไม่รู้สึกตัว ต้องใส่ท่อช่วยหายใจ ไม่สามารถหายใจด้วยตนเอง และยังต้องเฝ้าระวังอาการทางสมองรวมถึงการติดเชื้อจากทีมแพทย์อย่างใกล้ชิด ในหอผู้ป่วยวิกฤต โรงพยาบาลตํารวจ
นายธนกร เปิดเผยว่า นายกรัฐมนตรีเป็นห่วงเจ้าหน้าที่ที่ได้รับบาดเจ็บ สั่งให้ทีมแพทย์และผู้บังคับบัญชาช่วยดูแลอย่างใกล้ชิด อย่างไรก็ตามตนขอประนามการใช้ความรุนแรง ถือว่าไม่ใช่ชุมนุมอย่างสันติ เพราะมีการทําลายทรัพย์สินราชการ ใช้อาวุธ ทําให้เจ้าหน้าที่ต้องบังคับใช้กฎหมายและดําเนินการจับกุม ฝากย้ําไปถึงผู้ที่อยู่เบื้องหลังและผู้ก่อเหตุ ไม่เพียงสร้างความเดือดร้อนให้กับประชาชนทั่วไปที่อยู่ในพื้นที่และบริเวณใกล้เคียง ยังเป็นการกระทําความผิดตามกฎหมายและ พ.ร.ก.การบริหารราชการในสถานการณ์ฉุกเฉินฯ ด้วย
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมผู้ตรวจราชการกระทรวงอุตสาหกรรม ครั้งที่ 3/2564
วันจันทร์ที่ 8 พฤศจิกายน 2564
ปลัดกอบชัยฯ  เป็นประธานการประชุมผู้ตรวจราชการกระทรวงอุตสาหกรรม ครั้งที่ 3/2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้ตรวจราชการกระทรวงอุตสาหกรรม ครั้งที่ 3/2564 เพื่อรับทราบการดําเนินการตามมาตรการการป้องกันควบคุมโรคติดต่อเชื้อไวรัสโคโรน่า 2019 สําหรับสถานประกอบการ (โรงงาน)
ปลัดกอบชัยฯ เป็นประธานการประชุมผู้ตรวจราชการกระทรวงอุตสาหกรรม ครั้งที่ 3/2564
วันนี้ (8 พฤศจิกายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้ตรวจราชการกระทรวงอุตสาหกรรม ครั้งที่ 3/2564 เพื่อรับทราบการดําเนินการตามมาตรการการป้องกันควบคุมโรคติดต่อเชื้อไวรัสโคโรน่า 2019 สําหรับสถานประกอบการ (โรงงาน) เรื่องร้องเรียนจากการประกอบกิจการโรงงานและเหตุภาวะฉุกเฉิน พร้อมทั้งหารือในประเด็นการตรวจราชการและแนวทางการตรวจราชการ ของผู้ตรวจราชการกระทรวงอุตสาหกรรม ประจําปี พ.ศ. 2565 โดยมี นางวรวรรณ ชิตอรุณ รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายสมพล โนดไธสง นายเดชา จาตุธนานันท์ นายใบน้อย สุวรรณชาตรี ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และคณะผู้บริหาร เข้าร่วม ณ ห้องประชุม อก.2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ศูนย์ฝึกพาณิชย์นาวี กรมเจ้าท่า กระทรวงคมนาคม เปิดรับสมัครนักเรียนเดินเรือพาณิชย์ ประจำปีการศึกษา 2565
วันพุธที่ 24 พฤศจิกายน 2564
ศูนย์ฝึกพาณิชย์นาวี กรมเจ้าท่า กระทรวงคมนาคม เปิดรับสมัครนักเรียนเดินเรือพาณิชย์ ประจําปีการศึกษา 2565
...
จากนโยบายของรัฐบาลและกระทรวงคมนาคม นายศักดิ์สยาม ชิดชอบ รัฐมนตรีว่าการกระทรวงคมนาคม และ นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม มอบหมายให้กรมเจ้าท่าเตรียมความพร้อมที่จะผลิตบุคลากร ด้านพาณิชยนาวีที่มีคุณภาพในด้านโลจิสติกส์เพื่อให้สามารถแข่งขันกับนานาประเทศได้อย่างยั่งยืน
ศูนย์ฝึกพาณิชย์นาวี เป็นหน่วยงานหนึ่งของกรมเจ้าท่า กระทรวงคมนาคม ซึ่งเป็นสถาบันการศึกษาระดับอุดมศึกษาวิชาชีพเฉพาะที่มีหน้าที่ผลิตคนประจําเรือระดับนายประจําเรือให้มีคุณภาพและเพียงพอต่อความต้องการของตลาดแรงงานเพื่อสนับสนุนกิจการพาณิชยนาวี รวมทั้งพัฒนาและฝึกอบรมเพื่อเพิ่มวิทยฐานะของคนประจําเรือทุกระดับชั้นให้ได้มาตรฐานสากลตามอนุสัญญา STCW 2010
ศูนย์ฝึกพาณิชย์นาวี เปิดรับสมัครบุคคลเรียนต่อด้านพาณิชยนาวี รอบโควตา เข้าเป็นนักเรียนเดินเรือพาณิชย์ ศูนย์ฝึกพาณิชย์นาวี ประจําปีการศึกษา 2565 โดยมีรายละเอียด ดังนี้
หลักสูตรปริญญาตรี หลักสูตร : วิทยาการเดินเรือ และวิศวกรรมเครื่องกลเรือ ระยะเวลาเรียน 5 ปี (ทฤษฎี 4 ปี ฝึกภาคทะเล 1 ปี
มีรายได้ระหว่างฝึกงาน 8,000 – 18,000 บาท)
เกณฑ์สมัคร : (ชาย/หญิง) กําลังศึกษาชั้น ม. 6 วิทย์-คณิต มีผลการเรียน 5 ภาคเรียน ได้แก่ กลุ่มวิชาคณิตศาสตร์ ไม่ต่ํากว่า 2.50 กลุ่มวิชาวิทยาศาสตร์ ไม่ต่ํากว่า 2.50 และกลุ่มภาษาต่างประเทศ ไม่ต่ํากว่า 2.00 ไม่เข้าระบบ Clearing House
สามารถสมัครออนไลน์ได้ทาง www.mmtc.ac.th ระหว่างวันที่ 1 พฤศจิกายน – 28 ธันวาคม 2564 รายละเอียดข้อมูลเพิ่มเติม http://www.mmtc.ac.th/Admission65/MMTC-Admission2565-Quota.pdf เงื่อนไขเป็นตามศูนย์ฝึกพาณิชย์นาวีกําหนด
สามารถสอบถามรายละเอียดเพิ่มเติมได้ที่ งานประชาสัมพันธ์และแนะแนวการศึกษา โทร. 0 2756 4971 – 80 ต่อ 0 หรือทาง Facebook : ThaiMMTCFan และ Line Official : @889hqxcl
ทั้งนี้ ศูนย์ฝึกพาณิชย์นาวี กรมเจ้าท่า กระทรวงคมนาคม จะดําเนินการสอบคัดเลือกตามระบบคุณธรรม โดยยึดหลักความรู้ ความสามารถ และความเป็นธรรม วิธีการดําเนินการทุกขั้นตอนจะเป็นรูปคณะกรรมการทั้งสิ้น ผู้สมัครต้องใช้ความรู้ความสามารถของตนเองทั้งนั้น ศูนย์ฝึกพาณิชย์นาวี เตรียมความพร้อมที่จะผลิตบุคลากรที่มีคุณภาพในการขับเคลื่อนเศรษฐกิจของประเทศในด้านโลจิสติกส์ให้เพียงพอต่อความต้องการของตลาดแรงงาน เพื่อสนับสนุนกิจการพาณิชยนาวีให้สามารถแข่งขันกับนานาประเทศได้อย่างยั่งยืน
รัฐบาลไทย-ข่าวทำเนียบรัฐบาล-รฟท. ชี้แจงกรณี “ตลาดค่ายเฉลยศึก” จ.กาญจนบุรี โดยพบเป็นเขตพื้นที่ที่ถูกเลิกเช่า และอยู่ระหว่างเร่งรัดขอคืนพื้นที่จากเอกชน
วันพุธที่ 11 พฤษภาคม 2565
รฟท. ชี้แจงกรณี “ตลาดค่ายเฉลยศึก” จ.กาญจนบุรี  โดยพบเป็นเขตพื้นที่ที่ถูกเลิกเช่า และอยู่ระหว่างเร่งรัดขอคืนพื้นที่จากเอกชน
โดยพร้อมร่วมมือกับเจ้าหน้าที่ดําเนินคดีแก่ผู้กระทําผิดอย่างถึงที่สุด
จากกรณีชุดปฏิบัติการพิเศษกรมการปกครอง ร่วมกับกรมพินิจและคุ้มครองเด็กและเยาวชน กองร้อยปฏิบัติการพิเศษที่ 1 กองบัญชาการกองอาสารักษาดินแดน (บก.อส.) ได้เข้าตรวจค้นตลาดค่ายเฉลยศึก ที่ตั้งอยู่ริมแม่น้ําแควใหญ่ เชิงสะพานข้ามแม่น้ําแคว ต.ท่ามะขาม อ.เมือง จ.กาญจนบุรี ซึ่งได้รับร้องเรียนว่ามีการจําหน่ายสุราให้กับเด็กอายุต่ํากว่า 20 ปี รวมทั้งมีการแสดงดนตรีส่งเสียงรบกวนในยามวิกาล โดยพื้นที่ดังกล่าวเป็นพื้นที่ของ รฟท.
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม ชี้แจงว่า หลังจากรับทราบเหตุ รฟท. ได้ส่งเจ้าหน้าที่เข้าตรวจสอบข้อเท็จจริงในทันที โดยพบว่าพื้นที่ดังกล่าวเป็นพื้นที่ของ รฟท. ที่ได้มีการประกาศเชิญชวนจัดทําโครงการพัฒนาพื้นที่ เมื่อปี 2561 ซึ่งขณะนั้น บริษัท วิชั่น อินสเป็คเตอร์ แอนด์ เอ็นจิเนียริ่ง จํากัด เป็นผู้เสนอราคาให้รฟท. สูงสุด และได้รับอนุมัติให้เป็นผู้ได้รับสิทธิ์การเช่าพื้นที่ดังกล่าว จากนั้นบริษัทฯ ได้มีหนังสือขออนุญาตเข้าใช้พื้นที่มายัง รฟท. เมื่อเดือนธันวาคม 2561 เพื่อตรวจสอบขนาดสัดส่วนแนวเขตที่ดิน รวมทั้งเจรจากับผู้บุกรุกในพื้นที่ ซึ่งฝ่ายบริหารทรัพย์สิน ได้มีหนังสือแจ้งอนุญาตให้บริษัทฯ เข้าใช้พื้นที่ เมื่อเดือนมีนาคม 2562 ซึ่งให้นับเป็นวันเริ่มต้นสัญญา
อย่างไรก็ตาม บริษัท วิชั่น อินสเป็คเตอร์ แอนด์ เอ็นจิเนียริ่ง จํากัด ไม่มาลงนามและชําระค่าเช่าต่างๆ ตามที่ตกลงไว้ ฝ่ายบริหารทรัพย์สินรฟท. จึงมีหนังสือลงวันที่ 5 เมษายน 2565 ให้ยกเลิกการได้รับสิทธิ์การเช่า ตั้งแต่ 1 เมษายน 2565 เป็นต้นมา พร้อมกับแจ้งให้ดําเนินการขนย้ายทรัพย์สินออกจากพื้นที่ภายใน 30 วัน พร้อมกับเรียกเก็บค่าใช้ประโยชน์ตั้งแต่วันใช้พื้นที่ด้วย ซึ่งปัจจุบันรฟท. อยู่ระหว่างเร่งรัดเพื่อรับมอบพื้นที่คืน อย่างไรก็ตาม หากบริษัทฯ ไม่คืนพื้นที่รฟท. จะให้สํานักงานอาณาบาล แจ้งความดําเนินคดีต่อไป
“รฟท. ขอยืนยันว่า ไม่ได้นิ่งนอนใจหรือละเลยต่อปัญหาที่เกิดขึ้น โดยการกระทําดังกล่าวถือเป็นการบุกรุกที่ดินกรรมสิทธิ์ของรฟท. อีกทั้งยังเป็นการกระทําที่ผิดระเบียบ ฝ่าฝืนกฎหมายบ้านเมือง มีการจําหน่ายสุราให้กับเด็กอายุต่ํากว่า 20 ปี ดังนั้นจึงได้ดําเนินการตามขั้นตอนทางกฎหมาย เพื่อเร่งรัดขอคืนพื้นที่จากเอกชนโดยเร็ว พร้อมกับให้ความร่วมมือกับเจ้าหน้าที่ในการดําเนินคดีกับผู้กระทําผิดอย่างถึงที่สุด”
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม รับมอบยาและผลิตภัณฑ์เสริมอาหาร เพื่อส่งต่อกับประชาชนที่ได้รับผลกระทบ จากสถานการณ์การแพร่ระบาดของโรคติดเชื้อไวรัสโคโรนา (COVID-19)
วันพฤหัสบดีที่ 30 ธันวาคม 2564
ผู้บริหารกระทรวงอุตสาหกรรม รับมอบยาและผลิตภัณฑ์เสริมอาหาร เพื่อส่งต่อกับประชาชนที่ได้รับผลกระทบ จากสถานการณ์การแพร่ระบาดของโรคติดเชื้อไวรัสโคโรนา (COVID-19)
ผู้บริหารกระทรวงอุตสาหกรรมรับมอบยาและผลิตภัณฑ์เสริมอาหารเพื่อส่งต่อกับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา (COVID-19)
ผู้บริหารกระทรวงอุตสาหกรรมรับมอบยาและผลิตภัณฑ์เสริมอาหารเพื่อส่งต่อกับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา (COVID-19)
วันที่ 29 ธันวาคม 2564 นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม รับมอบยาและเครื่องเวชภัณฑ์ จากนางสาวศรีสุวรรณ อรรถปรีชาพล กรรมการบริษัท อดินพ จํากัด เพื่อเป็นสื่อกลางในการช่วยเหลือให้ประชาชนที่ได้รับความเดือดร้อนจากสถานการณ์การแพร่ระบาดของโรคติดเชื้อไวรัสโคโรนา (COVID-19) ณ ห้องรับรองชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลดำเนินการแก้ปัญหาราคาสินค้าอย่างต่อเนื่อง วอนขอความร่วมมือผู้ประกอบการปรับราคาสินค้าให้เหมาะสมเป็นไปตามมาตรการบังคับของกระทรวงพาณิชย์
วันศุกร์ที่ 29 เมษายน 2565
นายกรัฐมนตรียืนยันรัฐบาลดําเนินการแก้ปัญหาราคาสินค้าอย่างต่อเนื่อง วอนขอความร่วมมือผู้ประกอบการปรับราคาสินค้าให้เหมาะสมเป็นไปตามมาตรการบังคับของกระทรวงพาณิชย์
นายกรัฐมนตรียืนยันรัฐบาลดําเนินการแก้ปัญหาราคาสินค้าอย่างต่อเนื่อง วอนขอความร่วมมือผู้ประกอบการปรับราคาสินค้าให้เหมาะสมเป็นไปตามมาตรการบังคับของกระทรวงพาณิชย์ สอดคล้องกับภาวะเงินเฟ้อและต้นทุนการผลิต
วันนี้ (29 เมษายน 2565) เวลา 10.00 น. ณ ทําเนียบรัฐบาล นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการดูแลช่วยเหลือราคาสินค้าปัจจุบันที่มีราคาสูงขึ้นว่า ที่ผ่านมารัฐบาลได้มีการดูแลช่วยเหลือประชาชนผ่านมาตรการต่าง ๆ อย่างต่อเนื่องเพื่อบรรเทาความเดือดร้อนที่เกิดขึ้น รวมทั้งจะมีการพิจารณาหามาตรการที่เหมาะสมในการช่วยเหลือไม่ให้ราคาต้นทุนสูงจนเกินไปและส่งผลต่อราคาขายที่จะสูงขึ้นโดยดําเนินการภายใต้งบประมาณที่มีอยู่อย่างจํากัดให้เกิดประโยชน์สูงสุดและเป็นไปอย่างมีประสิทธิภาพ พร้อมทั้ง นายกรัฐมตรี ยืนยันว่ารัฐบาลไม่เคยหยุดนิ่งที่จะแก้ไขปัญหาที่เกิดขึ้นทั้งเรื่องของแรงงาน ค่าแรง ตลอดจนราคาพลังงานต่าง ๆ โดยให้นโยบายและแนวทางกับหน่วยงานที่เกี่ยวข้องทุกกระทรวงไปแล้วเพื่อหามาตรการที่เหมาะสมเสนอนายกรัฐมนตรีเพื่อพิจารณาในการดูแลช่วยเหลือบรรเทาความเดือดร้อนให้กับประชาชนให้ได้มากที่สุดสอดคล้องงบประมาณที่มีอยู่โดยคํานึงต้องไม่สร้างภาระในวันข้างหน้าสิ่งสําคัญขณะนี้คือทําอย่างไรให้ประชาชนดํารงชีวิตอยู่รอดและปลอดภัยจากโควิด-19 และใช้ชีวิตอยู่อย่างพอเพียงตามศักยภาพของแต่ละบุคคล พร้อมกันนี้ นายกรัฐมนตรี ย้ําว่าต้องมีการปรับเปลี่ยนนโยบายให้สอดคล้องกับการเปลี่ยนแปลงของสถานการณ์โลกและบริบทต่าง ๆ ที่เกิดขึ้น โดยนําสถานการณ์ที่เกิดขึ้นในปัจจุบันมาเป็นบทเรียน เพราะโลกมีการเปลี่ยนแปลงตลอดเวลา ทั้งทางภูมิศาสตร์ ความสัมพันธ์ระหว่างประเทศ สิ่งแวดล้อม อย่างไรก็ตามรัฐบาลได้มีการวางแผนในการดําเนินการด้านนโยบายเพื่อพร้อมรับกับการเปลี่ยนแปลงที่จะเกิขึ้ในอนาคตด้วย ทั้งนี้ ขอความร่วมมือผู้ประกอบการปรับราคาสินค้าให้เหมาะสมเป็นไปตามมาตรการบังคับของกระทรวงพาณิชย์ ย้ําการปรับราคาสินค้าต้องสอดคล้องกับภาวะเงินเฟ้อและต้นทุนการผลิตด้วย
.......................
รัฐบาลไทย-ข่าวทำเนียบรัฐบาล-​PM receives royal donation for setup of field hospitals and isolation centers
วันพฤหัสบดีที่ 5 สิงหาคม 2564
​PM receives royal donation for setup of field hospitals and isolation centers
​PM receives royal donation for setup of field hospitals and isolation centers
August 4, 2021, at the Ivory Room, Thai Khu Fah Building, Government House, ACM. Sathitpong Sukwimol, Lord Chamberlain of the Royal Household, delivered the royal donation, graciously granted by His Majesties the King and Queen, to the Thai Government to commemorate the auspicious occasions of His Majesty the King’s birthday anniversary on July 28, 2021, and Her Majesty Queen Sirikit the Queen Mother’s birthday anniversary on August 12, 2021. Prime Minister and Defense Minister Gen. Prayut Chan-o-cha, on behalf of the Government and people, expressed profound appreciation toward the royal benevolence.
The Royal donation in the amount of 99,900,000 Baht will be used for the setup of field hospitals and isolation centers for COVID-19 patients at schools, vocational schools, universities, and military compounds nationwide.
รัฐบาลไทย-ข่าวทำเนียบรัฐบาล-ปลัด สธ. ตรวจเข้มมาตรการรับนักท่องเที่ยว เปิดประเทศวันแรก
วันจันทร์ที่ 1 พฤศจิกายน 2564
ปลัด สธ. ตรวจเข้มมาตรการรับนักท่องเที่ยว เปิดประเทศวันแรก
ปลัดกระทรวงสาธารณสุข ตรวจเข้มมาตรการรับนักท่องเที่ยวที่ท่าอากาศยานสุวรรณภูมิ รับการเปิดประเทศวันแรก มีนักท่องเที่ยวเดินทางเข้ามา 2,424 คน จาก 40 เที่ยวบิน เน้นย้ําพนักงานและผู้ประกอบการภายในท่าอากาศยานทุกคนต้องได้รับวัคซีนโควิด 19 อย่างน้อย 2 เข็ม
ปลัดกระทรวงสาธารณสุข ตรวจเข้มมาตรการรับนักท่องเที่ยวที่ท่าอากาศยานสุวรรณภูมิ รับการเปิดประเทศวันแรกมีนักท่องเที่ยวเดินทางเข้ามา 2,424 คน จาก 40 เที่ยวบิน เน้นย้ําพนักงานและผู้ประกอบการภายในท่าอากาศยานทุกคนต้องได้รับวัคซีนโควิด 19 อย่างน้อย 2 เข็ม และมีเอกสารยืนยันการฉีด เคร่งครัดCovid Free Setting เพื่อให้เปิดประเทศอย่างปลอดภัย
วันนี้ (1 พฤศจิกายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์โอภาส การย์กวินพงศ์ อธิบดีกรมควบคุมโรค และคณะผู้บริหาร ติดตามมาตรการป้องกันควบคุมโรครองรับการเปิดประเทศรับนักท่องเที่ยวซึ่งเป็นวันแรก ที่ ท่าอากาศยานสุวรรณภูมิ จ.สมุทรปราการ ให้สัมภาษณ์ว่า ตามนโยบายรัฐบาลที่ให้มีการเปิดประเทศรับนักท่องเที่ยวจากประเทศที่มีความเสี่ยงต่ํา 63 ประเทศ/พื้นที่โดยไม่ต้องกักตัวหลังตรวจไม่พบเชื้อในวันที่ 1 พฤศจิกายน กระทรวงสาธารณสุขได้วางแนวทางการป้องกันควบคุมโรคตั้งแต่เดินทางถึงท่าอากาศยานสุวรรณภูมิ ซึ่งเป็นประตูด่านแรกในการเข้าประเทศไทย ในวันนี้มีผู้ที่เดินทางเข้ามา 2,424 คน เป็นคนไทย 890 คน ต่างชาติ 1,534 คน จาก 40 เที่ยวบิน เมื่อเดินทางมาถึงทุกคนจะต้องผ่านการตรวจคัดกรองจากเจ้าหน้าที่ด่านควบคุมโรคติดต่อระหว่างประเทศ เพื่อตรวจสอบใบอนุญาตเดินทางเข้าประเทศ (COE : Certificate of Entry) หรือแสกน QR Code ระบบ Thailand Pass มีเจ้าหน้าที่ให้บริการ10-15 คน เพื่ออํานวยความสะดวกให้กับผู้เดินทาง ใช้เวลาประมาณ 1 นาทีต่อคน จากนั้นเข้าสู่พิธีการตรวจคนเข้าเมืองและเดินทางไปยังโรงแรมที่จัดไว้เพื่อเข้ารับการตรวจด้วยวิธี RT-PCR และพักรอผลตรวจ 1 คืน หากผลเป็นลบสามารถเดินทางไปได้ทั่วประเทศ โดยนักท่องเที่ยวต้องโหลดแอปพลิเคชั่น “หมอชนะ” สําหรับติดตามตัวตลอดเวลาที่พํานักอยู่ในประเทศไทย
นายแพทย์เกียรติภูมิ กล่าวต่อว่า จากการติดตามมาตรการพบว่าระบบและขั้นตอนต่าง ๆ เป็นไปด้วยความรวดเร็วไม่ติดขัด หลังจากนี้ หากมีนักท่องเที่ยวเข้ามามากขึ้นจะพัฒนาระบบเพื่อให้นักท่องเที่ยวได้รับความสะดวกรวดเร็วและเกิดความปลอดภัยมากที่สุด ทั้งนี้ บุคลากร พนักงาน และผู้ประกอบการภายในท่าอากาศยานทุกคนต้องตระหนักถึงการสร้างความปลอดภัยทั้งแก่ตนเองและนักท่องเที่ยวเช่นกัน โดยต้องได้รับวัคซีนโควิด 19อย่างน้อย 2 เข็ม และมีเอกสารรับรองการฉีดวัคซีน ดูแลรักษาความสะอาดของสถานที่ และเคร่งครัดมาตรการCovid Free Setting เพื่อให้สามารถเปิดประเทศได้อย่างปลอดภัยมากขึ้น
*********************************** 1 พฤศจิกายน 2564
รัฐบาลไทย-ข่าวทำเนียบรัฐบาล-พม. มอบโล่เกียรติคุณแก่ผู้เกษียณอายุราชการ ปี 2564
วันพฤหัสบดีที่ 30 กันยายน 2564
พม. มอบโล่เกียรติคุณแก่ผู้เกษียณอายุราชการ ปี 2564
พม. มอบโล่เกียรติคุณแก่ผู้เกษียณอายุราชการ ปี 2564
วันนี้ (30 ก.ย. 64) เวลา 10.30 น. ณ ห้องรับรองชั้น 9 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีมอบโล่เกียรติคุณและของที่ระลึกแก่ผู้เกษียณอายุราชการกระทรวงการพัฒนาสังคมและความมั่นคงของมนุษย์ ประจําปี พ.ศ. 2564 ผ่านสื่ออิเล็กทรอนิกส์ ทั้งนี้ มีผู้เกษียณจํานวนทั้งสิ้น 245 คน รวมทั้งผู้บริหารระดับสูง ได้แก่ 1) นายสุทธิ จันทรวงษ์ อธิบดีกรมพัฒนาสังคมและสวัสดิการ 2) นางสุภัชชา สุทธิพล อธิบดีกรมกิจการเด็กและเยาวชน 3) นางเทพวัลย์ ภรณวลัย ผู้ตรวจราชการกระทรวง พม. 4) นางสาววิจิตา รชตะนันทิกุล ที่ปรึกษาวิชาการพัฒนาสังคม 5) นายสุพล บริสุทธิ ที่ปรึกษาด้านกฎหมาย และ 6) นายกฤช โกญจนาท ผู้ช่วยผู้ว่าการเคหะแห่งชาติ
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) ตระหนักถึงความสําคัญของบุคลากรภาครัฐ ทั้งข้าราชการ พนักงานรัฐวิสาหกิจ และลูกจ้างประจํา ซึ่งเป็นบุคลากรที่เป็นกําลังสําคัญของชาติ เพราะความสําเร็จในการบริหารงานทั้งหลายเกิดจากบุคลากรภาครัฐอันเป็นกลไกสําคัญ และความสําเร็จที่เกิดขึ้นย่อมหมายถึงความสําเร็จในการบริหารประเทศในการสร้างความเจริญก้าวหน้าให้แก่สังคม และความผาสุกร่มเย็นของพี่น้องประชาชน สําหรับการเกษียณอายุเป็นวิถีของทางราชการ ตลอดระยะเวลาที่ทุกท่านปฏิบัติหน้าที่ราชการมาอย่างยาวนานนั้น นับได้ว่าทุกท่านมีความวิริยะอุตสาหะ เป็นผู้อุทิศตนและเวลาแก่ทางราชการเป็นอย่างยิ่ง อันนํามาซึ่งประโยชน์โดยรวมของทางราชการ ประชาชน และประเทศชาติ ทั้งนี้ ขอให้ทุกท่านพึงระลึกว่า การรับราชการจนครบการเกษียณอายุเป็นความภาคภูมิใจและแบบอย่างที่ดีงาม
นายจุติ กล่าวเพิ่มเติมว่า ตนเชื่อว่าสิ่งที่ได้เรียนรู้จากพวกท่านคือ จิตวิญญาณในการช่วยเหลือประชาชน ได้ทบทวนและเห็นถึงงานของราชการที่มีประโยชน์ต่อประเทศอย่างยิ่ง ซึ่งสิ่งที่ข้าราชการกระทรวง พม. สร้างไว้ ไม่มีวันจบ เพราะเป็นการสร้างคนหนึ่งชีวิตที่ยาวนาน ตนขอขอบคุณทุกคนสําหรับทุกหยาดเหงื่อ ความอดทน และความปรารถนาดีเชื่อว่าพี่น้องชาว พม. ไม่ว่าอยู่ที่ไหน ยังคงเป็นชาว พม. เมื่อท่านเกษียณอายุ เป็นเพียงการอําลาแค่ตําแหน่ง แต่ตนเชื่อว่าจิตวิญญาณของท่านยังคงอยู่ ต้องช่วยเหลือ ดูแล และแนะนําสังคมที่ท่านได้สร้างไว้กับมือมากว่าครึ่งชีวิตของตนเอง เพราะทุกคนมีอุดมการณ์จิตใจเดียวกัน ถึงแม้ว่าสังคมปัจจุบันจะมีความซับซ้อน มีวิกฤติ และความขัดแย้งมากขึ้น สุดท้ายนี้ ตนต้องขอขอบคุณทุกท่านที่ได้ทิ้งสิ่งดีๆไว้กับกระทรวง พม. และหวังว่าชีวิตหลังเกษียณของทุกท่าน จะเป็นชีวิตที่มีความสุขกาย สุขใจ อีกทั้งขอถือโอกาสนี้ อาราธนาคุณพระศรีรัตนตรัย และสิ่งศักดิ์สิทธิ์ในสากลโลกทั้งหลายที่ทุกท่านนับถือ ได้โปรดดลบันดาลประทานพรให้ทุกท่าน ประสพแต่ความสุข ศิริสวัสดิ์พิพัฒน์มงคล และมีสุขภาพพลานามัยสมบูรณ์ แข็งแรงตลอดไป
รัฐบาลไทย-ข่าวทำเนียบรัฐบาล-การจัดทำระบบป้ายแสดงข้อมูลยางรถยนต์ตามาตรฐานสากล (Eco Sticker)
วันอังคารที่ 31 สิงหาคม 2564
การจัดทําระบบป้ายแสดงข้อมูลยางรถยนต์ตามาตรฐานสากล (Eco Sticker)
อํานวยความสะดวกให้ผู้ประกอบการในประเทศ และจัดเก็บข้อมูลสําหรับวิเคราะห์ความเป็นไปได้ ก่อนเตรียมความพร้อมในการบังคับใช้มาตรฐานที่เกี่ยวข้องกับผลิตภัณฑ์ยางรถยนต์ฉบับใหม่
การจัดทําระบบป้ายแสดงข้อมูลยางรถยนต์ตามาตรฐานสากล (Eco Sticker)
สํานักงานเศรษฐกิจอุตสาหกรรม ได้จัดทําระบบป้ายแสดงข้อมูลยางรถยนต์ตามมาตรฐานสากล (Eco Sticker) เพื่อยกระดับมาตรฐานการผลิตผลิตภัณฑ์ยางรถยนต์ของไทย เสริมสร้างขีดความสามารถในการแข่งขันบนเวทีเศรษฐกิจโลกให้กับผู้ประกอบการในประเทศและพัฒนาอุตสาหกรรมผลิตภัณฑ์ยางรถยนต์ของไทยในภาพรวมรองรับการขยายตัวของตลาดในประเทศและตลาดโลก...รายละเอียดจะเป็นยังไงไปติดตามกันได้เลย...
สแกนอ่านข้อมูล QR Code หรือคลิกลิงค์ด้านล่าง
https://online.fliphtml5.com/xafod/qvgy/?1624500776052&fbclid=IwAR2Q7k47JwlQ_qvm0Ny_CR-Z8xcdrwOcb-swtixcGJZz4O_AX2sL2IEulFc#p=1
ที่มา: สํานักงานเศรษฐกิจอุตสาหกรรม
#การจัดทําระบบป้ายแสดงข้อมูลยางรถยนต์ตามาตรฐานสากล (Eco Sticker)
#PRIndustrymoi
#OIE
#กระทรวงอุตสาหกรรม
#สํานักงานเศรษฐกิจอุตสาหกรรม
รัฐบาลไทย-ข่าวทำเนียบรัฐบาล-“สาธิต” เผย 7 ทิศทางนโยบายมุ่ง “โควิด” สู่โรคประจำถิ่น
วันศุกร์ที่ 6 พฤษภาคม 2565
“สาธิต” เผย 7 ทิศทางนโยบายมุ่ง “โควิด” สู่โรคประจําถิ่น
รัฐมนตรีช่วยว่าการกระทรวงสาธารณสุข เผย 7 ทิศทางนโยบายเพื่อเดินหน้า “โควิด” สู่โรคประจําถิ่น ชี้เป็นโอกาสสร้างงาน สร้างรายได้ ยันหากควบคุมโรคได้ตามหลักเกณฑ์ที่กําหนด จะเดินหน้าเป็นโรคประจําถิ่นตามเป้าหมายต่อไป
รัฐมนตรีช่วยว่าการกระทรวงสาธารณสุข เผย 7 ทิศทางนโยบายเพื่อเดินหน้า “โควิด” สู่โรคประจําถิ่น ชี้เป็นโอกาสสร้างงาน สร้างรายได้ ยันหากควบคุมโรคได้ตามหลักเกณฑ์ที่กําหนด จะเดินหน้าเป็นโรคประจําถิ่นตามเป้าหมายต่อไป ส่วนมาตรการผ่อนคลายขึ้นกับพื้นที่และสถานการณ์
วันนี้ (6 พฤษภาคม 2565) ที่อาคารเฉลิมพระบารมี 50 ปี ซอยศูนย์วิจัย กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดการประชุมใหญ่สามัญประจําปี 2565 สมาคมโรงพยาบาลเอกชน และบรรยายพิเศษ “ทิศทางและนโยบายภาครัฐ หลังการประกาศโควิด 19 เป็นโรคประจําถิ่น” ว่า ประเทศไทยสามารถควบคุมสถานการณ์โรคโควิด 19 ได้อย่างดี ส่วนหนึ่งมาจากความร่วมมือของโรงพยาบาลเอกชน โดยเฉพาะเรื่องการรักษาพยาบาลผู้ป่วยโควิด 19 ทําให้ขณะนี้ประเทศไทยอยู่ในช่วงระยะทรงตัวและมีแนวโน้มลดลง ทั้งผู้ติดเชื้อ ผู้ป่วยในโรงพยาบาล และผู้เสียชีวิต สําหรับการเดินหน้าสู่โรประจําถิ่นนั้น แม้องค์การอนามัยโลกยังไม่ได้ประกาศอย่างชัดเจนและยังมีข้อกังวลเกี่ยวกับเรื่องการกลายพันธุ์ แต่จากการติดตามยังเป็นการกลายพันธุ์ย่อยที่ไม่มีผลเรื่องความรุนแรงและการแพร่ที่รวดเร็ว ส่วนประเทศไทยมีการกําหนดหลักเกณฑ์ที่จะเข้าสู่การเป็นโรคประจําถิ่น ซึ่งหากดําเนินการได้ตามนั้นก็พร้อมที่จะเดินหน้าตามเป้าหมายคือช่วงกรกฎาคม 2565 เป็นต้นไป
ดร.สาธิตกล่าวว่า สําหรับทิศทางและนโยบายด้านสุขภาพเพื่อเดินหน้าสู่โรคประจําถิ่น สอดคล้องกับข้อเสนอขององค์การอนามัยโลกที่มาจัดกิจกรรมทบทวนการเตรียมความพร้อมในภาวะฉุกเฉินทางสาธารณสุขและสุขภาพถ้วนหน้า กรณีโควิด 19 ของประเทศไทย ซึ่งมี 7 เรื่อง ได้แก่ 1.การเพิ่มการลงทุนเรื่องนวัตกรรมและเทคโนโลยีดิจิทัล ซึ่งที่ผ่านมาเรามีไทยชนะ หมอชนะ รวมถึง “หมอพร้อม” ซึ่งเป็นแพลตฟอร์มใหญ่อันดับ 2 ของประเทศรองจากเป๋าตัง มีข้อมูลมากกว่า 25 ล้านการลงทะเบียน นอกจากนี้ ครม.กําลังหารือทําแพลตฟอร์มแห่งชาติ ภายใต้กรอบวงเงินอนุมัติ 7 พันล้านบาท เพื่อทําข้อมูลกลางที่มีความปลอดภัยของข้อมูลส่วนบุคคล
2.การเตรียมพร้อมรับมือการระบาดครั้งต่อไปและพัฒนาบุคลากรสหสาขา ทั้งโรคทั่วไป โรคไม่ติดต่อเรื้อรัง ภาวะลองโควิดและมิสซี 3.การดูแลกลุ่มเปราะบางให้เข้าถึงการรักษาตามสิทธิ 4.ยกระดับการพึ่งพาตนเองด้านยา วัคซีน ชุดตรวจ และเวชภัณฑ์ ซึ่งขณะนี้ไทยมีวัคซีน 3 ตัวที่ก้าวหน้าคือ วัคซีนขององค์การเภสัชกรรม วัคซีนใบยา และวัคซีนของจุฬาฯ 5.การจัดการขยะทางการแพทย์หรือขยะติดเชื้อ ซึ่งที่ผ่านมามีการปลดล็อกกฎหมายให้เตาเผาขยะนิคมอุตสาหกรรมใช้เผาขยะติดเชื้อได้ชั่วคราว 6.พัฒนากลยุทธ์การบูรณาการข้อมูล ซึ่ง ศบค.มีการรวบรวมข้อมูลหน่วยงานต่างๆ นํามาสู่การตัดสินใจบนพื้นฐานข้อมูลที่ถูกต้องและครบถ้วน และ 7.การค้นหา บันทึก และเผยแพร่ตัวอย่างที่ดี รวมทั้งบทเรียนสําคัญในการจัดการกับภาวะระบาดใหญ่
“เมื่อโควิดเข้าสู่โรคประจําถิ่น จะเป็นโอกาสในการสร้างรายได้ สร้างงาน และประเทศจะมีรายได้จากการเก็บภาษีมากขึ้น ส่วนจะผ่อนคลายมาตรการและการปฏิบัติตัว เช่น การถอดหน้ากากอนามัย ขึ้นอยู่กับพื้นที่และสถานการณ์ หัวใจสําคัญคือ ต้องก้าวข้าม อยู่กับโควิดอย่างเข้าใจ รู้เท่าทัน และเดินหน้าเศรษฐกิจให้ได้” ดร.สาธิตกล่าว
****************************************** 6 พฤษภาคม 2565
รัฐบาลไทย-ข่าวทำเนียบรัฐบาล-ขับเคลื่อน 5 แนวทางสู่การเป็น Medical Hub
วันอังคารที่ 19 เมษายน 2565
ขับเคลื่อน 5 แนวทางสู่การเป็น Medical Hub
วันอังคารที่ 19 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อนประเทศไทยให้เป็นศูนย์กลางสุขภาพนานาชาติตามนโยบาย Medical Hub ด้วย 5 แนวทาง ได้แก่ พัฒนาระเบียงเศรษฐกิจสุขภาพอันดามัน พัฒนา Wellness Industry โดยสร้าง รพ.ต้นแบบที่ใช้นวัตกรรมสีเขียวและเศรษฐกิจสร้างสรรค์ เพื่อยกระดับการท่องเที่ยวเชิงสุขภาพ พัฒนาเป็นศูนย์กลางกัญชาโลกในรูปแบบโลกเสมือน หรือ Metaverse ให้ประชาชนเข้าถึงธุรกิจกัญชาและกัญชงได้อย่างครบวงจร ปักหมุดบริการรักษาพยาบาลเฉพาะทางขั้นสูง เช่น โรคมะเร็ง และปักหมุดให้ไทยเป็นศูนย์กลางการเรียนการสอนทางการแพทย์ โดยเพิ่มกําลังการผลิตแพทย์ทั้งหลักสูตรนานาชาติ การแพทย์แผนไทยและการแพทย์ทางเลือก โดยมีคณะกรรมการติดตามความก้าวหน้าในการดําเนินงานทั้ง 5 เรื่องนี้เป็นระยะ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.มนัญญา รับฟัง แก้ไขปัญหาด้านเกษตรของชาวมุสลิม จ.กระบี่
วันจันทร์ที่ 15 พฤศจิกายน 2564
รมช.มนัญญา รับฟัง แก้ไขปัญหาด้านเกษตรของชาวมุสลิม จ.กระบี่
รมช.มนัญญา รับฟัง แก้ไขปัญหาด้านเกษตรของชาวมุสลิม จ.กระบี่
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมคณะ รับฟังและแก้ไขปัญหาความเดือดร้อนของพี่น้องชาวมุสลิมในพื้นที่ จ.กระบี่ อาทิ การแก้ไขปัญหาเอกสารสิทธิ์ที่ดินทํากินของเกษตรกร การสนับสนุนเงินทุนให้กับสหกรณ์เพื่อส่งเสริมอาชีพแก่สมาชิกสหกรณ์ และการสนับสนุนอุปกรณ์ทางการเกษตรเพื่อประกอบอาชีพ ตลอดจนแนวทางยกระดับฮาลาลในประเทศไทย เพื่อขับเคลื่อนอุตสาหกรรมฮาลาลพัฒนาระบบการรับรองฮาลาลไทยสู่ระดับสากล ณ สํานักงานคณะกรรมการอิสลามประจําจังหวัดกระบี่ ตําบลอ่าวนาง อําเภอเมือง จังหวัดกระบี่ อย่างไรก็ตาม กระทรวงเกษตรฯ จะดําเนินการแก้ไขปัญหาอย่างเร่งด่วน เพื่อให้พี่น้องเกษตรกรได้มีอาชีพที่มั่นคง สร้างรายได้ โอกาสนี้ ได้พบปะและให้กําลังใจสมาคมสตรีมุสลิมสัมพันธ์ และพี่น้องชาวมุสลิมจังหวัดกระบี่ ณ มัสยิดกลางประจําจังหวัดกระบี่ อําเภอเมือง จังหวัดกระบี่
ทั้งนี้ จังหวัดกระบี่มีประชากรประมาณ 470,000 คน ประกอบอาชีพทางการเกษตรประมาณ 100,000 คน คิดเป็นร้อยละ 21% เป็นมุสลิมประมาณ 230,000 คน หรือร้อยละ 48.94% ประกอบอาชีพทางการเกษตรเกี่ยวกับยางพารา ปาล์มน้ํามัน และผลไม้อื่นๆ อีกบางส่วน มีสหกรณ์อิสลาม 4 แห่ง ประกอบด้วย สหกรณ์นูรุลอิสลามกระบี่ จํากัด สหกรณ์อิสลามษะกอฟะฮ จํากัด สหกรณ์อิสลามตันมียะฮ์ จํากัด และสหกรณ์อิสลามบารอกะฮ จํากัด ภายใต้ชมรมสหกรณ์อิสลามจังหวัดกระบี่
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ เปิดบริการอาคารจอดรถโซน 2 หลังปิดปรับปรุงสิ่งอำนวยความสะดวก รองรับการเปิดประเทศรับนักท่องเที่ยว 1 พ.ย. นี้
วันอาทิตย์ที่ 31 ตุลาคม 2564
ท่าอากาศยานสุวรรณภูมิ เปิดบริการอาคารจอดรถโซน 2 หลังปิดปรับปรุงสิ่งอํานวยความสะดวก รองรับการเปิดประเทศรับนักท่องเที่ยว 1 พ.ย. นี้
...
นายกิตติพงศ์ กิตติขจร ผู้อํานวยการท่าอากาศยานสุวรรณภูมิ บริษัท ท่าอากาศยานไทย จํากัด (มหาชน) (ทอท.) กระทรวงคมนาคม เปิดเผยว่า ท่าอากาศยานสุวรรณภูมิ (ทสภ.) จะเปิดใช้อาคารจอดรถโซน 2 ซึ่งตั้งอยู่ฝั่งตรงข้ามอาคารผู้โดยสาร มีพื้นที่จอดกว่า 2,500 ช่องจอด ตั้งแต่วันที่ 1 พฤศจิกายน 2564 เวลา 00.01 น. เป็นต้นไป หลังจากปิดปรับปรุงเพื่อเพิ่มประสิทธิภาพรองรับการให้บริการผู้โดยสาร ผู้ใช้บริการ โดยมีการปรับพื้นใหม่ทั้งหมด ทาสี ตีเส้น ทําป้ายไฟ ป้ายสัญลักษณ์ต่างๆ ให้มีความชัดเจน รวมถึงมีการปรับปรุงห้องน้ํา เพื่อให้ผู้ใช้บริการได้รับความสะดวกสบายมากยิ่งขึ้น
นอกจากนี้ ทสภ. ได้เร่งรัดการปรับปรุงสิ่งอํานวยความสะดวกต่างๆ ภายในท่าอากาศยานให้พร้อมรองรับกับจํานวนผู้โดยสารที่จะเริ่มมากขึ้นหลังการเปิดประเทศรับนักท่องเที่ยวโดยไม่ต้องกักตัว ทั้งนี้ ตั้งแต่วันที่ 1 พฤศจิกายน 2564 เป็นต้นไป ผู้ใช้บริการสามารถนํารถมาจอดได้ที่อาคารรถยนต์โซน 2 โซน3 ลานจอดรถโซน 4 - 7 และลานจอดรถระยะยาวโซน A รวมที่จอดรถกว่า 7,500 ช่องจอด สําหรับลานจอดรถระยะยาวโซนA จะมีรถเวียนภายในวิ่งให้ให้บริการระหว่างอาคารผู้โดยสารกับลานจอดรถ ทุก 15 นาที ตลอด 24 ชั่วโมง
ทั้งนี้ ผู้โดยสาร ผู้ใช้บริการสามารถสอบถามรายละเอียดเพิ่มเติมได้ที่ ศูนย์ปฏิบัติการอาคารจอดรถยนต์ โทรศัพท์ 0 2132 9511 ตลอด 24 ชั่วโมง
รัฐบาลไทย-ข่าวทำเนียบรัฐบาล-“ศรีสะเกษเกมส์” พร้อมเป็นต้นแบบ จัดแข่งขันกีฬาแห่งชาติ ภายใต้มาตรการป้องกันโควิด-19 เข้มงวด หนุนขับเคลื่อน BCG
วันเสาร์ที่ 26 กุมภาพันธ์ 2565
“ศรีสะเกษเกมส์” พร้อมเป็นต้นแบบ จัดแข่งขันกีฬาแห่งชาติ ภายใต้มาตรการป้องกันโควิด-19 เข้มงวด หนุนขับเคลื่อน  BCG
รองโฆษกรัฐบาลเผย “ศรีสะเกษเกมส์” พร้อมเป็นต้นแบบ จัดแข่งขันกีฬาแห่งชาติ ภายใต้มาตรการป้องกันโควิด-19 เข้มงวด หนุนขับเคลื่อน  BCG
เมื่อวันที่26ก.พ.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าจังหวัดศรีสะเกษการกีฬาแห่งประเทศไทย(กกท.)สมาคมกีฬาแห่งประเทศไทยและหน่วยงานที่เกี่ยวข้องมีความพร้อมในการจัดการแข่งขันกีฬาแห่งชาติครั้งที่47 “ศรีสะเกษเกมส์”ระหว่างวันที่5 – 25มี.ค. 2565และการแข่งขันกีฬาคนพิการแห่งชาติครั้งที่37 “นครลําดวนเกมส์”ระหว่างวันที่30มี.ค. – 3เม.ย. 2565จึงขอเชิญชวนประชาชนร่วมชมร่วมเชียร์นักกีฬาจากทั่วประเทศเข้าชิงชัยใน“ศรีสะเกษเกมส์”กว่า55ชนิดกีฬาและ“นครลําดวนเกมส์”กว่า21ชนิดกีฬา
น.ส.ไตรศุลีกล่าวว่าการจัดแข่งขันกีฬาแห่งชาติครั้งนี้จะเป็นตัวอย่างของการจัดมหกรรมกีฬาภายในประเทศโดยมีมาตรการป้องกันโรคโควิด-19ที่เข้มงวดแบ่งรูปแบบจัดการแข่งขันออกเป็น3ช่วงตามกลุ่มชนิดกีฬาเพื่อลดความแออัด จึงทําให้มีระยะเวลาในการจัดการแข่งขันที่ยาวกว่าปกติ โดยช่วงที่1ระหว่างวันที่5-11มี.ค.ช่วงที่2ระหว่างวันที่12-18มี.ค.และช่วงที่3ระหว่างวันที่19 – 25มี.ค.มีมาตรการเฝ้าระวังการติดเชื้อโควิด-19ที่รัดกุมโดยคณะกีฬาต้องผ่านการฉีดวัคซีนตั้งแต่2เข็มขึ้นไปมีผลการตรวจATKก่อนเดินทางเข้าจังหวัดและตรวจATKก่อนการแข่งขันพร้อมกันนี้ยังจะมีการตรวจโควิคให้ทุกๆ3วันตลอดการแข่งขันด้วย
น.ส.ไตรศุลีกล่าวว่าส่วนการอํานวยความสะดวกแก่คณะนักกีฬาได้มีการเตรียมความพร้อมแล้วทั้งในส่วนของสถานที่พักของนักกีฬาและเจ้าหน้าที่โดยจัดสถานที่พักตามชนิดกีฬาและใกล้สนามแข่งขันมากที่สุดจัดวางระบบรับ-ส่งนักกีฬาและเจ้าหน้าที่จากที่พักถึงสนามแข่งขันทุกวันส่วนการรักษาความปลอดภัยได้วางมาตรการไว้อย่างดีมีเจ้าหน้าที่ตํารวจรักษาความปลอดภัยตลอด24ชั่วโมงฯลฯ
น.ส.ไตรศุลีกล่าวว่าจังหวัดศรีสะเกษเป็น1ใน6จังหวัดแรกของประเทศไทยที่ได้รับการคัดเลือกให้เป็นเมืองกีฬาหรือsports cityโดยเน้นกีฬาเพื่อสุขภาพเพื่อความเป็นเลิศและกีฬาเพื่อการท่องเที่ยว โดยในการจัดแข่งขันกีฬาแห่งชาติครั้งนี้ได้มีการประชาสัมพันธ์ให้ผู้ประกอบการสถานที่ท่องเที่ยวรวมถึงชาวจังหวัดศรีสะเกษเตรียมความพร้อมในการเป็นเจ้าบ้านที่ดีช่วยเหลืออํานวยความสะดวกแก่ผู้มาเยือนให้เกิดความประทับใจและอยากลับมาเที่ยวใหม่ขณะที่องค์การบริหารส่วนจังหวัดศรีสะเกษได้จัดเตรียม4เส้นทางนําเที่ยวในช่วงการแข่งขันฯไว้ให้บริการแก่ผู้มาเยียนฟรี
“ที่สําคัญการแข่งขันกีฬาแห่งชาติและกีฬาคนพิการแห่งชาติครั้งนี้จังหวัดศรีสะเกษจะนําแนวทางด้านเศรษฐกิจชีวภาพเศรษฐกิจหมุนเวียนและเศรษฐกิจสีเขียวหรือBCGมาขับเคลื่อนตามนโยบายรัฐบาลเพื่อมุ่งเน้นการพัฒนาที่สอดรับกับเป้าหมายอย่างยั่งยืนของสหประชาชาติอย่างน้อย5เป้าหมายคือการผลิตและบริโภค,การรับมือการเปลี่ยนแปลงภูมิอากาศ,การอนุรักษ์ความหลากหลาย,การลดความเลื่อมล้ําและปรัชญาเศรษฐกิจพอเพียง”น.ส.ไตรศุลีกล่าว
———————
รัฐบาลไทย-ข่าวทำเนียบรัฐบาล-Thailand and Brunei to continue reinforcing relations and cooperation
วันพฤหัสบดีที่ 24 มิถุนายน 2564
Thailand and Brunei to continue reinforcing relations and cooperation
Thailand and Brunei to continue reinforcing relations and cooperation
June 23, 2021, at 13.30hrs, at the Ivory Room, Thai Khu Fah Building, Government House, H.E. Mr. Haji Ismail bin Haji Abd Manap, Ambassador of Brunei Darussalam to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his completion of tenure. Government Spokesperson Anucha Burapachaisri disclosed gist of the meeting as follows:
The Prime Minister commended cordial friendship between Thailand and Brunei, and thanked the Bruneian Ambassador for his active role in promoting relations and cooperation between the two countries throughout the 6 years of his tenure. He also affirmed Thailand’s commitment to continue cooperating and supporting the incoming Ambassador of Brunei Darussalam, and to promote cooperation in the areas of mutual potentials.
The Bruneian Ambassador expressed appreciation toward the Thai Government for its support and facilitation, and congratulated cordial relations between Thailand and Brunei, with the regular exchange of visits prior to COVID-19, and close cooperation in education and public health, among others. He also praised the Thai Government’s commitment and policy on COVID-19 disease control. The Prime Minister thanked the Bruneian Government for supporting and facilitating repatriation and vaccination of the Thai citizens.
The Prime Minister was of the view that Thailand and Brunei have significant potentials for expansion of cooperation, especially in Agriculture, food security and Halal industry, human resource development, medicine and medical tourism. He also commended Brunei’s vision: Wawasan 2035.
With regard to multilateral cooperation, the Prime Minister praised Brunei’s ASEAN chairmanship this year amidst a number of challenging situations. Thailand would like to affirm its support over Brunei’s active role at the ASEAN stage, and endorse ASEAN’s cooperation to cope with key environmental issues, i.e., global warming, climate change, and marine debris, etc., in a bid to achieve tangible outcomes.